Salhi deg wannect-a yenna-d:  tatrarit d ayen i d-yeskanen udem amaynut di tsekla ama deg yisental, ama di talɣa, ama di tɣuri n yiḍriṣen. Aferdis atrar d aferdis ur nennum ara medden di tsekla-nsen 3, ihi d ayen i d-ittbinen d amaynut deg uḍris aseklan, ur yelli ara deg iḍrisen n zik. M. Djellaoui ula d netta yenna:  ma nuɣal ɣer tmetti n yimedyazen sumata ad naf awal atrar d abeddel i d yellan si timawit ɣer tirawit; d ttiǧin n wansayen s usnulfu amaynut di tira d ussegem ɣef akken i d tella tallit tamirant seg wayen yellan deg yidles neɣ di tsertit ula di tmetti 4, deg waya ihi ttbanent-d tulmisin n temedyazt tansayt xulfent ɣef tid n tatrarit.